JY LEES NOU Dors burgemeester se doodskis-foefie flous polisie nie
KYK: Kat en meerkat is besties – dié 2 wen wêreldwyd harte
Facebook/Policia del Peru.
‘n Burgemeester van 'n dorp in Peru het voorgegee hy’s dood om te probeer keer dat hy vir sy oortreding van inperkingsregulasies aan die pen ry.
Jaime Rolando Urbina Torres kon ongeag die streng inperkingreëls wat hy as burgemeester van Tantará juis moes help monitor en toepas blykbaar nie sy eie dors beteuel nie. Só gaan sak hy toe vir ‘n hele paar doppe by vriende van hom in.
Peru: Mayor pretends to be dead to escape arrest after violating coronavirus lockdown https://t.co/4PivKTmhjy
Toe polisie wat ‘n aandklok- en tuisblyreëls wou toepas by die joligheid aankom, het die blykbaar aangeklamde Jaime in ‘n doodskis gaan lê en, masker oor die gesig, oë styf toe en lyf stokstyf, gemaak asof hy ‘n lyk is, ‘n COVID-19-slagoffer.
Para no creerlo: El alcalde de Tántara, en Huancavelica, (Perú), Jaime Rolando Urbina Torres, se hizo el muerto dentro de un ataud, para evitar ser detenido por agentes de la Policía por incumplir el toque de queda y estar ebrio. Mírenlo... https://t.co/8seRZBTfth pic.twitter.com/JXqPdZwmWM
— La Otra Cara (@laotracara_co) May 21, 2020
Van sy vriende het in laaikaste weggekruip.
Die wetstoepassers was glad nie beïndruk met sy optrede nie, en een het 'n foto van hom geneem, waarna die politikus uit die dood moes verrys om by die plaaslike polisiekantoor van sy gedrag rekenskap te gaan gee. Dis nie bekend waarom daar doodskiste was by die kuierplek waar hy vasgetrap is nie.
Maar inwoners van Tantará kla lankal dat hul burgemeester nie die pandemie ernstig opneem nie. Sedert die begin van die inperking daar in Maart, het hy glo nog net agt dae op die dorp deurgebring en ook nie openbare veiligheidsmaatreëls afgedwing of ‘n kwarantynskuiling vir COVID-19-positiewe mense laat bou nie.
Naas Brasilië is Peru die Suid-Amerikaanse land wat die ergste onder die pandemie ly. Teen 28 Mei is sowat 136 000 gevalle en 3 980 sterftes daar aangemeld.
Bronne: ndtv.com, news18.com, Facebook
Meer oor: peru| doodskis| epidemie| coronavirus| drank| uitbreking| pandemie
Watter soort mens is jy in lockdown: Die klakous, bakker of die ‘Soek jy smokes’-ou?
KYK: Dis hoe die Bokke besig bly tydens lockdown